**препис**

**ОБЩИНСКИ СЪВЕТ ГУЛЯНЦИ,ОБЛАСТ ПЛЕВЕН**

П Р О Т О К О Л

№ 28

Днес 28.03.2025 година от 09.00 часа в заседателната зала на ОбС, находяща се на площад”Свобода”4 се проведе заседание на общински съвет.

При откриване на заседанието присъстваха 16 общински съветника. По-късно се присъедини още един.

# Председателят на ОбС Гулянци Огнян Янчев откри заседанието и запозна съветниците с проекта за дневен ред. Даде думата за мнения, допълнения и промени по него. Самият той направи промяна и предложи от дневния ред да отпадне предложението на Кмета на Общината относно: “Приемане на изменения и допълнения в Наредба № 1 за поддържане и опазване на обществения ред и общинското имущество на територията на Община Гулянци” . В общи линии обясни кякво налага това и даде думата на Кмета на Общината Лъчезар Яков за по-подробна информация. След провелото се гласуване, с резултат

Гласували – 16

За – 16

Против – няма

Въздържали се – няма

На основание чл.22 ал.1. т.2. от правилника за организацията и дейността на ОбС, чл.33, ал.1., т.2 от ЗМСМА, ОбС Гулянци взе следното

Р Е Ш Е Н И Е

№ 276

1.ОбС Гулянци дава съгласие от дневния ред на заседанието да отпадне предложението на Кмета на Общината относно: “Приемане на изменения и допълнения в Наредба № 1 за поддържане и опазване на обществения ред и общинското имущество на територията на Община Гулянци”.

На гласуване анблок се подложи дневния ред с така направената промяна и при резултат

Гласували – 16

За – 16

Против – няма

Въздържали се – няма

На основание чл. 73 ал.1 от Правилника за организацията и дейността на ОбС, ОбС Гулянци взе следното

Р Е Ш Е Н И Е

№ 277

І. Общински съвет Гулянци утвърждава следния дневния ред, както следва:

Д Н Е В Е Н Р Е Д

1.Анализ за дейността на служителите от РУ – Гулянци към ОД МВР Плевен през 2024 година

Докл. Началника на РУ-Гулянци

2. Предложения

**От Кмета на Общината относно:**Приемане на Общинска програма за закрила на детето за 2025 година.

**От Кмета на Общината относно**: Приемане на Доклад на Община Гулянци за 2024 г. в изпълнение на Областната стратегия за равенство, приобщаване и участие на ромите (2021-2030 г.).

# **От Кмета на Общината относно:** Приемане на Годишен доклад за 2024 г. за наблюдението на изпълнението на Плана за интегрирано развитие на Община Гулянци 2021-2027 г.

**От Кмета на Общината относно:** допълнение към Програма за управление и разпореждане с имотите – общинска собственост за 2025 г.

**От Кмета на Общината относно:** Отдаване под наем на земеделска земя от общинския поземлен фонд.

**От Кмета на Общината относно**: Отдаване под наем на имоти - общинска собственост, находящи се на територията на Община Гулянци, обл. Плевен

**От Кмета на Общината относно**: Отдаване под наем на полските пътища, включени в доброволните споразумения между земеделските производители за землищата на с. Милковица и с. Гиген.

**От Кмета на Общината относно**: отчет за изпълнение на Програма за опазване на околната среда на община Гулянци за 2024 г.

**От Кмета на Общината относно**: разрешаване на рекултивация на полски общински пътища след полагането на кабелна линия СрН в землището на село Сомовит.

**ПО ПЪРВА ТОЧКА ОТ ДНЕВНИЯ РЕД:** Анализ за дейността на служителите от РУ – Гулянци към ОД МВР Плевен през 2024 година

Николай Петров началник на РУ- Гулянци обясни, че от месец април 2024 година се възстанови статута на управлението и от участък отново са районно управление. Той благодари на всички за съвместните усилия по този въпрос. Началник Петров запозна съветниците с дейността на управлението. Подробно изнесе данни за престъпленията на територията на общината. През отчетния период на 2024 година са регестрирани 58 броя престъпления, постигнатата разкриваемост е около 45 % . Той обясни, че през отчетния период с приоритет се работи върху превенцията на престъпността, опазването на обществения ред, подобряване на безопасността и контрола на движение по пътищата. Председателят на ОбС даде думата на съветниците за въпроси.

Пламен Давидов – на кретският път и главната улица в село Брест има табела до 10 тона и не се спазват.

Емилия Петрушева благодари на началника на полицията за съвместната им работа и каза, че се надява и за напред да е така.

Кметът на Общината Лъчезар Яков каза, че комуникацията е на ниво и работата и на двете администрации е добра. Благодари за всичко и обеща и за напред да се работи за благото на общината.

Илияна Петрова благодари за съвместната дейност от страна на бърза помощ.

Кметът на село Брест също изрази своята благодарност за работа на управлението и за това, че се отзовават винаги на време, без да се налага да се чака. След провелото се гласуване, с резултат

Гласували – 17

За – 17

Против – няма

Въздържали се – няма

На основание чл.21, ал.1, т.23 и чл.5, ал.1, т.22 и чл.6 от правилника за организацията и дейността на ОбС, ОбС Гулянци взе следното

Р Е Ш Е Н И Е

№ 278

1.Общински съвет Гулянци приема анализ за дейността на служителите от РУ – Гулянци към ОД МВР Плевен през 2024 година.

**ПО ВТОРА ТОЧКА ОТ ДНЕВНИЯ РЕД :** Предложения

**От Кмета на Общината**

**относно:**Приемане на Общинска програма за закрила на детето за 2025 година.

Думата беше дадена на Председателя на ПК „Образование, култура, здравеопазване, социална политика, вероизповедание, младежки и спортни дейности” Емилия Петрушева, която обясни, че Общинската програма за закрила на детето е разработена в съответствие с националните и международни стандарти - Конвенцията за правата на детето на ООН, Закон за закрила на детето и Национална програма за закрила на детето.

Общинската програма документира волята и готовността на институциите в община Гулянци за повишаване качеството на живот на децата. След провелото се гласуване, с резултат

Гласували – 17

За – 17

Против – няма

Въздържали се – няма

На основание чл.21, ал.1, т.12 и ал.2 и чл.5, ал.1, т.11 и чл.6 от правилника за организацията и дейността на ОбС, ОбС Гулянци взе следното

Р Е Ш Е Н И Е

№ 279

1.Общински съвет Гулянци приема Общинска програма за закрила на детето за 2025 година.

**От Кмета на Общината**

**относно**: Приемане на Доклад на Община Гулянци за 2024 г. в изпълнение на Областната стратегия за равенство, приобщаване и участие на ромите (2021-2030 г.).

Думата беше дадена на Председателя на ПК „Образование, култура, здравеопазване, социална политика, вероизповедание, младежки и спортни дейности” Емилия Петрушева, която обясни, че този доклад се отнася за интегриране на роми и българи. Тя добави, че най-много роми има в град Гулянци и село Гиген. Доклада е обстоен, описани са всички дейности и становището е да се приеме.

Пламен Янев зададе въпрос: Колко са се определили като роми ? След провелото се гласуване, с резултат

Гласували – 17

За – 16

Против – 1

Въздържали се – няма

На основание чл.21, ал.1, т.12 и ал.2, т.22 и чл.5, ал.1, т.11 и чл.6 от правилника за организацията и дейността на ОбС, ОбС Гулянци взе следното

Р Е Ш Е Н И Е

№ 280

1. Приема Доклад на Община Гулянци за 2024 година в изпълнение на Областна стратегия за равенство, приобщаване и участие на ромите (2021-2030 г.)

Приложение:

1. Доклад на Община Гулянци за 2024 година в изпълнение на Областна стратегия за равенство, приобщаване и участие на ромите (2021-2030 г.)

# **От Кмета на Общината**

# **относно:** Приемане на Годишен доклад за 2024 г. за наблюдението на изпълнението на Плана за интегрирано развитие на Община Гулянци 2021-2027 г.

Председателя на ПК „Образование, култура, здравеопазване, социална политика, вероизповедание, младежки и спортни дейности” Емилия Петрушева запозна съветниците с годишния доклад за 2024 година, за наблюдението на изпълнението на плана за интегрирано развитие на Община Гулянци 2021-2027 година. Плана за интегрирано развитие на общината е основният инструмент за провеждане на политика за балансирано местно развитие и управление на процесите в община Гулянци, отчитайки зададената от българското и европейско законодателство и стратегически документи рамка и местните особености и ресурси. След провелото се гласуване, с резултат

Гласували – 17

За – 17

Против – няма

Въздържали се – няма

На основание чл. 23, т.4 от ЗРР и чл.72,ал.1, ал.2, ал.3 и ал.4 от ЗРР чл.21, ал.1, т.12 и ал.1, т.12 и ал.2 от ЗМСМА и чл. 5, ал.1, т.11 и чл.6 от Правилника за организацията и дейността на ОбС, ОбС Гулянци взе следното

Р Е Ш Е Н И Е

№ 281

1.Приема Годишния доклад за 2024 година за наблюдението на изпълнението на Плана за интегрирано развитие на Община Гулянци 2021 – 2027 година.

**От Кмета на Общината**

**относно:** допълнение към Програма за управление и разпореждане с имотите – общинска собственост за 2025 г.

Отношение взе председателят на ПК” Общинска собственост, стопанска политика, земеделие, горско и водно стопанство” Самуил Митев, който упомена имотите и каза, че програмата е отворена и по всяко време може да се променя. Становището е предложението да се приеме. След поименното гласуване, с резултат

Гласували – 16

За – 16/ Илияна Петрова, Петър Парашкевов, Светослав Пенев, Недко Опров, Мими Караджова, Самуил Митев, Пламен Тодоров, Огнян Янчев, Андриян Буртев, Любомир Пасков, Емил Катански, Митко Монев, Венцислав Попов, Огнян Янев, Пламен Янев, Дамян Парашкевов/

Против – няма

Въздържали се – няма

На основание чл. 21, ал.1, т.8 и ал.2 от ЗМСМА, чл.8, ал. 9 от ЗОС и чл. 5, ал. 1, т.7 и чл. 6 от Правилника за организацията и дейността на ОбС Гулянци, ОбС Гулянци взе следното

Р Е Ш Е Н И Е

№ 282

1. Допълва „Програма за управление и разпореждане с имотите - общинска собственост за 2025 г.“, приета с Решение №247 от 31.01.2025 г. на Общински съвет гр. Гулянци, като следва:

1.1 В раздел „III. ОПИСАНИЕ НА ИМОТИТЕ, КОИТО ОБЩИНАТА ИМА НАМЕРЕНИЕ ДА ПРЕДЛОЖИ ЗА ПРЕДОСТАВЯНЕ ПОД НАЕМ“ се включва:

Земеделска земя:

|  |  |  |  |  |  |  |
| --- | --- | --- | --- | --- | --- | --- |
| **Пореден №** | **Kадастрален №** | **НТП** | **Площ (кв.м.)** | **Землище** | **Категория** | **АКТ №** |
| 41 | 06402.100.16 | Нива | 1081 | с. Брест | 5 | 2644ч |
| 42 | 06402.80.183 | Изоставена орна земя | 1715 | с. Брест | 4 | 2266ч |
| 43 | 06402.80.184 | Изоставена орна земя | 1395 | с. Брест | 4 | 2267ч |
| 44 | 14876.500.751 | Нива | 497 | с. Гиген | 5 | 1422ч |
| 45 | 14876.500.752 | Нива | 493 | с. Гиген | 5 | 1423ч |
| 46 | 14876.500.753 | Нива | 420 | с. Гиген | 5 | 1424ч |
| 47 | 14876.500.754 | Нива | 488 | с. Гиген | 5 | 1425ч |

Имоти в регулация:

|  |  |  |  |
| --- | --- | --- | --- |
| ***Местонахождение на имота*** | ***Площ на имота (кв.м.)*** | ***Вид на имота*** | ***Населено място*** |
| Сграда с кад. № 68045.401.44.8, кв. 5 | 19.00 | Помещение | Сомовит |
| УПИ VІ - 239, кв. 63 | 1380 | Дворно място | Брест |
| УПИ VІІ - 216, кв. 23 | 1140 | Дворно място | Крета |

1.2 В раздел „ІV. ОПИСАНИЕ НА ИМОТИТЕ, КОИТО ОБЩИНАТА ИМА НАМЕРЕНИЕ ДА ПРЕДЛОЖИ ЗА ПРОДАЖБА“:, т. А. „Продажби по реда на чл.35, ал.1 от ЗОС – чрез търг или конкурс:“ се включва:

|  |  |  |  |
| --- | --- | --- | --- |
| ***Местонахождение на имота*** | ***Площ на имота (кв.м.)*** | ***Вид на имота*** | ***Населено място*** |
| УПИ ХVІ - 91, кв. 9 | 920 | Дворно място | Крета |

1.3 В раздел „ІV. ОПИСАНИЕ НА ИМОТИТЕ, КОИТО ОБЩИНАТА ИМА НАМЕРЕНИЕ ДА ПРЕДЛОЖИ ЗА ПРОДАЖБА“:, т. В. „Продажба по реда на чл.35, ал.3 от ЗОС без търг или конкурс:“ се включва:

|  |  |  |  |
| --- | --- | --- | --- |
| ***Местонахождение на имота*** | ***Площ на имота (кв.м.)*** | ***Вид на имота*** | ***Населено място*** |
| УПИ V - 939, кв. 15 | 785 | Дворно място | Брест |

2. Възлага на Кмета на Община Гулянци последващите съгласно закона действия по изпълнението.

**От Кмета на Общината**

**относно:** Отдаване под наем на земеделска земя от общинския поземлен фонд

Отношение взе председателят на ПК” Общинска собственост, стопанска политика, земеделие, горско и водно стопанство” Самуил Митев, който обясни, че земите не се ползват и им изтича договора. След поименното гласуване, с резултат

Гласували – 16

За – 16/ Илияна Петрова, Петър Парашкевов, Светослав Пенев, Недко Опров, Мими Караджова, Самуил Митев, Пламен Тодоров, Огнян Янчев, Андриян Буртев, Любомир Пасков, Емил Катански, Митко Монев, Венцислав Попов, Емилия Петрушева, Огнян Янев, Дамян Парашкевов/

Против – няма

Въздържали се – няма

На основание чл.21 ал. 1 т. 8 от ЗМСМА, чл. 8, ал.1 и ал.4, чл. 14 ал. 1, ал. 2, ал. 3 от ЗОС, чл. 15 ал. 1, чл.22, ал.1, чл. 64 ал. 1 от НРПУРОИ и чл.5, ал.1, т. 7 и чл. 6 от Правилника за организацията и дейността на Общински съвет Гулянци, Общински съвет Гулянци взе следното

Р Е Ш Е Н И Е

№ 283

1. Дава съгласие да се проведе публичен търг с тайно наддаване за отдаване под наем на следните имоти - частна общинска собственост за срок от 10 стопански години:

|  |  |  |  |  |  |  |
| --- | --- | --- | --- | --- | --- | --- |
| **Пореден №** | **Kадастрален №** | **НТП** | **Площ (кв.м.)** | **Землище** | **Категория** | **АКТ №** |
| 1 | 39712.26.3 | Нива | 15403 | с. Крета | 3 | 287Ч |
| 2 | 24308.6.61 | Нива | 15600 | с. Дъбован | 2 | 436Ч |
| 3 | 48204.46.374 | Друг вид земеделска земя | 10002 | с. Милковица | 6 | 276Ч |
| 4 | 18099.337.11 | Нива | 8001 | гр. Гулянци | 2 | 1883ч |
| 5 | 18099.337.20 | Нива | 15003 | гр. Гулянци | 2 | 1884ч |
| 6 | 18099.350.22 | Нива | 4000 | гр. Гулянци | 9 | 1912ч |
| 7 | 18099.350.47 | Нива | 2780 | гр. Гулянци | 3 | 1914ч |
| 8 | 43284.251.23 | Нива | 15002 | с. Ленково | 4 | 765Ч |
| 9 | 43284.251.24 | Нива | 15002 | с. Ленково | 4 | 766Ч |
| 10 | 48204.112.3 | Нива | 3997 | с. Милковица | 3 | 183Ч |
| 11 | 48204.123.12 | Нива | 3350 | с. Милковица | 4 | 194Ч |
| 12 | 48204.116.27 | Нива | 924 | с. Милковица | 4 | 185Ч |
| 13 | 48204.151.31 | Нива | 700 | с. Милковица | 5 | 196Ч |
| 14 | 22335.36.24 | Нива | 6772 | с. Долни Вит | 3 | 2843ч |
| 15 | 06402.39.1 | Нива | 652 | с. Брест | 5 | 2633ч |
| 16 | 06402.44.28 | Нива | 1002 | с. Брест | 4 | 2635ч |
| 17 | 06402.120.13 | Нива | 1803 | с. Брест | 4 | 2649ч |
| 18 | 06402.123.29 | Нива | 529 | с. Брест | 4 | 2650ч |
| 19 | 06402.134.19 | Нива | 1212 | с. Брест | 4 | 2651ч |
| 20 | 06402.151.13 | Нива | 1786 | с. Брест | 4 | 2652ч |
| 21 | 06402.172.21 | Нива | 1156 | с. Брест | 4 | 2655ч |
| 22 | 18099.225.506 | Нива | 70000 | гр. Гулянци | 6 | 1808ч |
| 23 | 18099.227.508 | Нива | 36500 | гр. Гулянци | 6 | 1815ч |
| 24 | 18099.346.10 | Нива | 15200 | гр. Гулянци | 3 | 1902ч |
| 25 | 18099.392.8 | Нива | 72000 | гр. Гулянци | 3 | 1938ч |
| 26 | 43284.251.19 | Нива | 10001 | с. Ленково | 4 | 761Ч |
| 27 | 43284.251.20 | Нива | 10001 | с. Ленково | 4 | 762Ч |
| 28 | 43284.251.21 | Нива | 10001 | с. Ленково | 4 | 763Ч |
| 29 | 43284.251.22 | Нива | 10001 | с. Ленково | 4 | 764Ч |
| 30 | 43284.251.26 | Нива | 15002 | с. Ленково | 4 | 768Ч |
| 31 | 14888.15.182 | Нива | 6401 | с. Искър | 4 | 2151Ч |
| 32 | 14888.15.183 | Нива | 5001 | с. Искър | 4 | 2152Ч |
| 33 | 14888.15.185 | Нива | 3001 | с. Искър | 4 | 2154Ч |
| 34 | 14888.15.186 | Нива | 10449 | с. Искър | 4 | 2155Ч |
| 35 | 14888.15.191 | Нива | 10002 | с. Искър | 4 | 2160Ч |
| 36 | 14888.15.193 | Нива | 15003 | с. Искър | 4 | 2162Ч |
| 37 | 48204.269.12 | Нива | 2440 | с. Милковица | 6 | 247Ч |
| 38 | 06402.71.119 | Нива | 899 | с. Брест | 4 | 2638ч |
| 39 | 06402.1.338 | Изоставена орна земя | 1960 | с. Брест | 4 | 2515ч |
| 40 | 14888.2.57 | Нива | 1556 | с. Искър | 5 | 2117Ч |
| 41 | 06402.100.16 | Нива | 1081 | с. Брест | 5 | 2644ч |
| 42 | 06402.80.183 | Изоставена орна земя | 1715 | с. Брест | 4 | 2266ч |
| 43 | 06402.80.184 | Изоставена орна земя | 1395 | с. Брест | 4 | 2267ч |
| 44 | 14876.500.751 | Нива | 497 | с. Гиген | 5 | 1422ч |
| 45 | 14876.500.752 | Нива | 493 | с. Гиген | 5 | 1423ч |
| 46 | 14876.500.753 | Нива | 420 | с. Гиген | 5 | 1424ч |
| 47 | 14876.500.754 | Нива | 488 | с. Гиген | 5 | 1425ч |

2. Определя началната годишна наемна цена в размер на 50.00 лева/дка. съгласно Тарифа за определяне на наемните цени на общинско имущество в Община Гулянци на Общински съвет Гулянци.

3. Размера на депозита за участие в търга е 10% от определената начална тръжна цена.

4. Плащането на депозита за участие в търга се извършва в български лева, по банков път, по сметка на Община Гулянци в „Общинска банка“ АД №BG45SOMB91303336322501, BIC: SOMBBGSF с основание: депозит за участие в търг.

5. Място за получаване на документи за участие в търга: стая № 212 на общинска администрация Гулянци, ул. „Васил Левски“ № 32, срещу представен документ за платена такса в размер на 36.00 лв. с ДДС, внесени по сметка № BG43SOMB91308436323644, Общинска банка АД – SOMBBGSF, вид плащане 447000.

6. Място за подаване на документи за участие в търга: гр. Гулянци, ул. „Васил Левски“ № 32, „Център за обслужване на граждани на Община Гулянци“ (деловодство).

7. Начин и срок на плащане: обявеният за спечелил участник е длъжен да внесе сумата до 30 дни от връчване на заповедта по чл. 77 ал.1 от НРПУРОИ по банкова сметка на общината - № BG43SOMB91308436323644, вид плащане 444200 – приход от наем земя.

8. Възлага на Кмета на Община Гулянци да предприеме последващи действия по изпълнение на взетото решение съгласно Закона за общинската собственост.

**От Кмета на Общината**

**относно**: Отдаване под наем на имоти - общинска собственост, находящи се на територията на Община Гулянци, обл. Плевен

Думата беше дадена на председателят на ПК” Общинска собственост, стопанска политика, земеделие, горско и водно стопанство” Самуил Митев, който запозна съветниците с предложението и каза, че става въпрос за 1 сграда, 4 помещения и три урегулирани имота. Той добави, че обстойно е коментирано в комисията и становището е да се приеме предложението. След поименното гласуване, с резултат

Гласували – 16

За – 16/ Илияна Петрова, Петър Парашкевов, Светослав Пенев, Недко Опров, Мими Караджова, Самуил Митев, Пламен Тодоров, Огнян Янчев, Андриян Буртев, Любомир Пасков, Емил Катански, Митко Монев, Венцислав Попов, Огнян Янев, Дамян Парашкевов/

Против – няма

Въздържали се – няма

На основание чл. 21 ал. 1 т. 8 от ЗМСМА, чл. 8 ал. 4, чл. 14 ал. 1, ал. 2, ал. 3 и ал. 7 от ЗОС, чл. 14 ал. 1 и ал. 2, чл. 15 ал. 1 и ал. 2, чл. 64 ал. 1 от НРПУРОИ и чл.5, ал.1, т. 7 и чл. 6 от Правилника за организацията и дейността на Общински съвет Гулянци, Общински съвет Гулянци взе следното

Р Е Ш Е Н И Е

№ 284

1. Дава съгласие да се проведе публичен търг с явно наддаване за отдаване под наем на следните имоти - общинска собственост:

1.1 **Сграда с** идентификатор № 18099.401.2363.7 сплощ от 21.00 кв.м. - частна общинска собственост, находяща се в УПИ с идентификатор № 18099.401.2363 в кв. 14 по плана на гр. Гулянци, общ. Гулянци, обл. Плевен, за търговия с нехранителни стоки с начална тръжна годишна наемна цена от 1058.40 лв. /хиляда петдесет и осем лева и четиридесет стотинки/ с ДДС и месечен наем 88.20 лв. с ДДС, за срок от десет години.

1.2. **Помещение** с идентификатор № 18099.401.2363.8.1 с площ от 12.25 кв.м. в сграда с идентификатор № 18099.401.2363.8 – частна общинска собственост, находяща се в УПИ с идентификатор № 18099.401.2363 в кв. 14 по плана на гр. Гулянци, общ. Гулянци, обл. Плевен, за офис с начална тръжна годишна наемна цена от 529.20 лв. /петстотин двадесет и девет лева и двадесет стотинки/ с ДДС и месечен наем 44.10 лв. с ДДС, за срок от десет години.

1.3. **Помещение** с идентификатор № 18099.401.2363.8.4 с площ от 11.75 кв.м. в сграда с идентификатор № 18099.401.2363.8 – частна общинска собственост, находяща се в УПИ с идентификатор № 18099.401.2363.4 в кв. 14 по плана на гр. Гулянци, общ. Гулянци, обл. Плевен, за търговия с нехранителни стоки с начална тръжна годишна наемна цена от 592.32 лв. / петстотин деветдесет и два лева и тридесет и две стотинки/ с ДДС и месечен наем 49.36 лв. с ДДС, за срок от десет години.

1.4. **Помещение** с идентификатор № 68045.401.44.1.1 с площ от 20.00 кв.м. в сграда с идентификатор № 68045.401.44.1 – частна общинска собственост, находяща се в УПИ с идентификатор № 68045.401.44 в кв. 5 по плана на с. Сомовит, общ. Гулянци, обл. Плевен, за търговия с хранителни стоки с начална тръжна годишна наемна цена от 576.00 лв. /петстотин седемдесет и шест лева/ с ДДС и месечен наем 48.00 лв. с ДДС, за срок от десет години.

1.5. **Помещение** с идентификатор № 68045.401.44.8 с площ от 19.00 кв.м. – частна общинска собственост, находящо се в УПИ с идентификатор № 68045.401.44 в кв. 5 по плана на с. Сомовит, общ. Гулянци, обл. Плевен, за офис с начална тръжна годишна наемна цена от 547.20 лв. /петстотин четиридесет и седем лева и двадесет стотинки/ с ДДС и месечен наем 45.60 лв. с ДДС, за срок от десет години.

1.6. **Урегулиран поземлен имот І** сплощ от 1845 кв.м**.** - частна общинска собственост, находящ се в кв. 74 по плана на с. Дъбован, общ. Гулянци, обл. Плевен, за селскостопанска дейност с начална тръжна годишна наемна цена от 66.42 лв. /шестдесет и шест лева и четиридесет и две стотинки/ с ДДС, за срок от десет години.

1.7. **Урегулиран поземлен имот ІV** сплощ от 1790 кв.м**.** - частна общинска собственост, находящ се в кв. 74 по плана на с. Дъбован, общ. Гулянци, обл. Плевен, за селскостопанска дейност с начална тръжна годишна наемна цена от 64.44 лв. /шестдесет и четири лева и четиридесет и четири стотинки/ с ДДС, за срок от десет години.

1.8. **Урегулиран поземлен имот VІ - 239** сплощ от 1420 кв.м**.** - частна общинска собственост, находящ се в кв. 63 по плана на с. Брест, общ. Гулянци, обл. Плевен, за селскостопанска дейност с начална тръжна годишна наемна цена от 76.68 лв. /седемдесет и шест лева и шестдесет и осем стотинки/ с ДДС, за срок от десет години.

2. Размера на депозита за участие в търга е 10% от определената начална тръжна цена.

3. Плащането на депозита за участие в търга се извършва в български лева, по банков път, по сметка на Община Гулянци в „Общинска банка“ АД №BG45SOMB91303336322501, BIC: SOMBBGSF с основание: депозит за участие в търг.

4. Място за получаване на документи за участие в търга: стая № 213 на общинска администрация Гулянци, ул. „Васил Левски“ № 32, срещу представен документ за платена такса в размер на 36.00 лв. с ДДС, внесени по сметка № BG43SOMB91308436323644, Общинска банка АД – SOMBBGSF, вид плащане 447000.

5. Място за подаване на документи за участие в търга: Центъра за обслужване на граждани на Община Гулянци (деловодство).

6. Начин и срок на плащане: обявеният за спечелил участник е длъжен да внесе сумата до 30 дни от връчване на заповедта по чл. 77 ал.1 от НРПУРОИ по банкова сметка на общината - № BG43SOMB91308436323644, вид плащане 444100 – наем на недвижими имоти.

7. Възлага на Кмета на Община Гулянци да предприеме последващи действия по изпълнение на взетото решение съгласно Закона за общинската собственост.

**От Кмета на Общината**

**относно**: Отдаване под наем на полските пътища, включени в доброволните споразумения между земеделските производители за землищата на с. Милковица и с. Гиген.

Отношение взе председателят на ПК” Общинска собственост, стопанска политика, земеделие, горско и водно стопанство” Самуил Митев, каза че се касае за предоставяне възможност за отдаване под наем на полски пътища, по сключени доброволни споразумения за стопанската 2024 – 2025 година за землищата на село Милковица и село Гиген. Прави се ежегодно. Становището на комисията е да се подкрепи предложението. След поименното гласуване, с резултат

Гласували – 17

За – 17/ Илияна Петрова, Петър Парашкевов, Светослав Пенев, Недко Опров, Мими Караджова, Самуил Митев, Пламен Тодоров, Огнян Янчев, Андриян Буртев, Любомир Пасков, Емил Катански, Митко Монев, Венцислав Попов, Огнян Янев, Емилия Петрушева, Пламен Янев, Дамян Парашкевов/

Против – няма

Въздържали се – няма

На основание чл. 21, ал.1, т.8 от ЗМСМА, чл. 37в, ал. 16 от ЗСПЗЗ, ОбС Гулянци взе следното

Р Е Ш Е Н И Е

№ 285

I. Дава съгласие Кмета на Община Гулянци да сключи договори за наем за една стопанска година /2024-2025 г./ за имоти – полски пътища (по Приложение №1) определени по ред на чл. 37в, ал. 16 от ЗСПЗЗ с техните ползватели.

ІІ. Определя наемна цена в размер на средното рентно плащане:

* 51.00 лв./дка за землището на с. Милковица;
* 73.00 лв./дка за землището на с. Гиген.

ІІІ. Възлага на Кмета на Община Гулянци последващите съгласно закона действия по изпълнението.

**От Кмета на Общината**

**относно**: отчет за изпълнение на Програма за опазване на околната среда на община Гулянци за 2024 г.

Председателят на постоянната комисия ”Устройство на територията, строителство, околна среда, благоустрояване, обществен транспорт и комуникации” Любомир Пасков представи предложението. Каза, че подробно е дебатиран в комисията с представителя от общинска администрация Донка Евстатиева. Отношение взе и Кмета на Общината Лъчезар Яков, който сподели, че е желателно всички да популяризират политиката къде и защо трябва да се хвърлят отпадъците. Той обясни, че в общински имоти има създадени нерегламентирани сметища, които общината трябва да изчисти. Пламен Янев попита има ли глобени хора за това. Кметът му отговори. След провелото се гласуване, с резултат

Гласували- 17

За -17

Против – няма

Въздържали се – няма

На основание чл.21 ал.1 т.12 от ЗМСМА, чл.79 ал.5 от ЗООС, чл.52 ал.9 от Закона за управление на отпадъците, чл 5, ал. 1, т. 11 от Правилника за организацията и дейността на Общински съвет гр. Гулянци, ОбС Гулянци взе следното

Р Е Ш Е Н И Е

№ 286

1.Общински съвет Гулянци приема „Отчет за изпълнение на Програма за опазване на околната среда на община Гулянци с частта ѝ - Програма за управление на отпадъците на община Гулянци за 2024 година.“

Приложение: отчет за изпълнение на Програма за опазване на околната среда на община Гулянци за 2024 г.

**От Кмета на Общината**

**относно**: разрешаване на рекултивация на полски общински пътища след полагането на кабелна линия СрН в землището на село Сомовит.

Председателят на постоянната комисия Самуил Митев обясни, че на заседанието на комисията отношение взе представител от общинска администрация Андриян Аурелов, който запозна присъстващите с предложението, показа пътищата нагледно и изчерпателно. Митев изрази становището на комисията.. След провелото се поименно гласуване, с резултат

Гласували- 17

За -17/ Илияна Петрова, Петър Парашкевов, Светослав Пенев, Недко Опров, Мими Караджова, Самуил Митев, Пламен Тодоров, Огнян Янчев, Андриян Буртев, Любомир Пасков, Емил Катански, Митко Монев, Венцислав Попов, Огнян Янев, Емилия Петрушева, Пламен Янев, Дамян Парашкевов/

Против – няма

Въздържали се – няма

На основание чл.21 ал.1 т.8 и т.11 от ЗМСМА, чл.124а, ал.1 от ЗУТ и чл.5 ал.1 т.7 и т.10 от Правилника за организацията и дейността на ОбС, ОбС Гулянци взе следното

Р Е Ш Е Н И Е

№ 287

1.Разрешава рекултивацията на полски общински пътища, представляващи Поземлени имоти с №№ 68045.211.19, 68045.211.20, 68045.302.24, 68045.303.22, 68045.304.18, 68045.305.25, 68045.306.25, 68045.307.22, 68045.316.28, 68045.85.23 след полагането на кабелна линия СрН за захранване на обект: „ВяЕЦ „Зелена Енергия Сомовит“, находящ се в Поземлен имот с идентификатор № 68045.211.21, Поземлен имот с идентификатор № 68045.316.30 и 68045.316.1 в землището на село Сомовит, с обща инсталирана мощност 4,6 MW, ограничено до обща максимална мощност в точката на измерване – 4 MW“ в землището на село Сомовит, община Гулянци, област Плевен.

2.Възлага на кмета на Община Гулянци последващи действия**.**

Поради изчерпване на дневния ред 28-мото заседание на ОбС Гулянци беше закрито в 11.00 часа

ПРОТОКОЛЧИК :……/п/…………. ПРЕДСЕДАТЕЛ ОбС:……/п/………….

/Албена Цанева/ /Огнян Янчев/

Вярно с оригинала при ОбС

Снел преписа